text: Ældre mand i pyjamas eftersøges
  29 november 2012 kl. 16.59
  Politiet efterlyser en ældre bosnisk mand, der sidst er set igår aftes iført pyjamas.
  Sydøstjyllands Politi efterlyser en ældre bosnisk, dement mand, der ikke er set siden han i går aftes havde besøg af hjemmeplejen i sin bolig i Vejle. 
  Lige nu er hunde sammen med repræsentanter fra hjemmeværnet i gang med systematisk at gennemsøge områderne omkring Nørremarken i Vejle.
  Der er tale om en 75-årig bosnisk mand, 160 cm høj og tynd - i forhold til fotoet er hans hår i mellemtiden blevet gråt.
  Han var iført nattøj, da hjemmeplejen forlod ham onsdag klokken 22.00 - men han kan have taget blå jeans eller blå joggingbukser på senere - og evt. skjorte og sorte sko.
  Det er uklart, om han er iført en jakke.
  